આ વખતની BMCની ચૂંટણીના સમયથી ઘાટકોપરમાં ગારોડિયાનગર, સુધા પાર્ક, સિક્સ્ટી ફીટ રોડ, નાઇન્ટી ફીટ રોડ, રાજાવાડી, કામા લેનના અનેક જાગરૂક નાગરિકો ‘ચલો ઘાટકોપર કે લિએ કુછ કર દિખાએં’ ઝુંબેશ સાથે લોકજાગૃતિ લાવવા માટે વૉટ્સઍપ અને સોશ્યલ મીડિયાના માધ્યમનો બહોળો ઉપયોગ કરી રહ્યા છે. આ નાગરિકો ઘાટકોપરની વિવિધ સમસ્યાઓ પર ચર્ચાવિચારણા કરીને પહેલાં તેમના નગરસેવકો અને ત્યાર બાદ સંબંધિત વિભાગો પાસેથી ઘાટકોપરની સમસ્યાઓનું નિરાકરણ કરવા કટિબદ્ધ બન્યા છે જેમાં સૌથી પહેલી શરૂઆત તેમણે રોડ પર બેસતા ફેરિયાઓ અને ફૂડ-સ્ટૉલથી કરી છે.